CELEX: 32010R0516
Language: fi
Date: 2010-06-15 00:00:00
Title: Komission asetus (EU) N:o 516/2010, annettu 15 päivänä kesäkuuta 2010 , rehun lisäaineen pysyvästä hyväksymisestä  (ETA:n kannalta merkityksellinen teksti)

16.6.2010   
            
            
               FI
            
            
               Euroopan unionin virallinen lehti
            
            
               L 150/46
            
         KOMISSION ASETUS (EU) N:o 516/2010,
   annettu 15 päivänä kesäkuuta 2010,
   rehun lisäaineen pysyvästä hyväksymisestä
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon rehujen lisäaineista 23 päivänä marraskuuta 1970 annetun neuvoston direktiivin 70/524/ETY (1) ja erityisesti sen 3 artiklan ja 9 d artiklan 1 kohdan,
   ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003 (2) ja erityisesti sen 25 artiklan,
   sekä katsoo seuraavaa:
   
               (1)
            
            
               Asetuksessa (EY) N:o 1831/2003 säädetään eläinten ruokinnassa käytettävien lisäaineiden hyväksymisestä.
            
         
               (2)
            
            
               Asetuksen (EY) N:o 1831/2003 25 artiklassa vahvistetaan siirtymäsäännökset rehun lisäaineiden hyväksymistä koskeville hakemuksille, jotka on jätetty direktiivin 70/524/ETY mukaisesti ennen asetuksen (EY) N:o 1831/2003 soveltamispäivää.
            
         
               (3)
            
            
               Tämän asetuksen liitteessä mainitun lisäaineen hyväksymistä koskeva hakemus on jätetty ennen asetuksen (EY) N:o 1831/2003 soveltamispäivää.
            
         
               (4)
            
            
               Direktiivin 70/524/ETY 4 artiklan 4 kohdan mukaiset kyseistä hakemusta koskevat alustavat huomautukset toimitettiin komissiolle ennen asetuksen (EY) N:o 1831/2003 soveltamispäivää. Siksi hakemusta käsitellään edelleen direktiivin 70/524/ETY 4 artiklan mukaisesti.
            
         
               (5)
            
            
               Entsyymivalmisteen endo-1,3(4)-beeta-glukanaasi, jota tuottaa Aspergillus aculeatus (CBS 589.94), endo-1,4-beeta-glukanaasi, jota tuottaa Trichoderma longibrachiatum (CBS 592.94), alfa-amylaasi, jota tuottaa Bacillus amyloliquefaciens (DSM 9553), ja endo-1,4-beeta-ksylanaasi, jota tuottaa Trichoderma viride (NIBH FERM BP 4842), käyttö hyväksyttiin väliaikaisesti munivien kanojen ruokinnassa komission asetuksella (EY) N:o 1458/2005 (3). Se hyväksyttiin ilman määräaikaa broilerien ruokinnassa komission asetuksella (EY) N:o 358/2005 (4) ja lihakalkkunoiden ruokinnassa komission asetuksella (EY) N:o 1284/2006 (5).
            
         
               (6)
            
            
               On toimitettu uusia tietoja, jotka tukevat hakemusta kyseisen entsyymivalmisteen hyväksymiseksi ilman määräaikaa munivien kanojen ruokinnassa.
            
         
               (7)
            
            
               Arviointi osoittaa, että direktiivin 70/524/ETY 3 a artiklassa tällaiselle hyväksymiselle säädetyt edellytykset täyttyvät. Sen vuoksi kyseisen entsyymivalmisteen käyttö olisi hyväksyttävä ilman määräaikaa tämän asetuksen liitteessä vahvistetuin edellytyksin.
            
         
               (8)
            
            
               Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Hyväksytään liitteessä tarkoitettuun entsyymien ryhmään kuuluvan valmisteen käyttö lisäaineena eläinten ruokinnassa ilman määräaikaa kyseisessä liitteessä vahvistetuin edellytyksin.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 15 päivänä kesäkuuta 2010.
      
         
            Komission puolesta
         
         José Manuel BARROSO
         
            Puheenjohtaja
         
      
   
   
      (1)  EYVL L 270, 14.12.1970, s. 1.
   
      (2)  EUVL L 268, 18.10.2003, s. 29.
   
      (3)  EUVL L 233, 9.9.2005, s. 3.
   
      (4)  EUVL L 57, 3.3.2005, s. 3.
   
      (5)  EUVL L 235, 30.8.2006, s. 3.
   
      LIITE
      
                  EY-numero
               
               
                  Lisäaine
               
               
                  Kemiallinen kaava, kuvaus
               
               
                  Eläinlaji tai-ryhmä
               
               
                  Enimmäisikä
               
               
                  Vähimmäispitoisuus
               
               
                  Enimmäispitoisuus
               
               
                  Muut määräykset
               
               
                  Hyväksynnän voimassaolo päättyy
               
            
                  Aktiivisuusyksikköä/ kg täysrehua
               
            
                  
                     Entsyymit
                  
               
            
                  E 1621
               
               
                  Endo-1,3(4)-beeta-glukanaasi
                  EC 3.2.1.6
                  Endo-1,4-beeta-glukanaasi
                  EC 3.2.1.4
                  Alfa-amylaasi
                  EC 3.2.1.1
                  Endo-1,4-beeta-ksylanaasi
                  EC 3.2.1.8
               
               
                  Valmiste seuraavista:
                  
                               
                           
                           
                              endo-1,3(4)-beeta-glukanaasi, jota tuottaa Aspergillus aculeatus
                              
                              (CBS 589.94),
                           
                        
                               
                           
                           
                              endo-1,4-beeta-glukanaasi, jota tuottaa Trichoderma longibrachiatum
                              
                              CBS 592.94
                           
                        
                               
                           
                           
                              alfa-amylaasi, jota tuottaa: Bacillus amyloliquefaciens
                              
                              (DSM 9553) ja
                           
                        
                               
                           
                           
                              endo-1,4-beeta-ksylanaasi, jota tuottaa Trichoderma viride
                              
                              (NIBH FERM BP4842)
                              Valmisteen vähimmäisaktiivisuus on:
                              
                                           
                                       
                                       
                                          endo-1,3(4)-beeta-glukanaasi: 10 000 U/g (1)
                                          
                                       
                                    
                                           
                                       
                                       
                                          endo-1,4-beeta-glukanaasi: 120 000 U/g (2)
                                          
                                       
                                    
                                           
                                       
                                       
                                          alfa-amylaasi: 400 U/g (3)
                                          
                                       
                                    
                                           
                                       
                                       
                                          endo-1,4-beeta-ksylanaasi: 210 000 U/g (4)
                                          
                                       
                                    
                        
               
                  Munivat kanat
               
               
                  —
               
               
                  endo-1,3(4)-beeta-glukanaasi:
                  500 U
               
               
                   
               
               
                  
                              1.
                           
                           
                              Lisäaineen ja esiseoksen käyttöohjeissa on mainittava varastointilämpötila ja -aika sekä stabiilisuus rehua rakeistettaessa.
                           
                        
                              2.
                           
                           
                              Suositeltava annostus/kg täysrehua:
                              
                                           
                                       
                                       
                                          endo-1,3(4)-beeta-glukanaasi: 500–1 500 U
                                       
                                    
                                           
                                       
                                       
                                          endo-1,4-beeta-glukanaasi: 6 000–18 000 U
                                       
                                    
                                           
                                       
                                       
                                          alfa-amylaasi: 20–60 U
                                       
                                    
                                           
                                       
                                       
                                          endo-1,4-beeta-ksylanaasi: 10 500–31 500 U
                                       
                                    
                        
                              3.
                           
                           
                              Käytetään rehuseoksissa, joissa on paljon muita polysakkarideja kuin tärkkelystä (pääasiassa beetaglukaaneja ja arabinoksylaaneja), esim. jotka sisältävät 30–50 % vehnää.
                           
                        
               
                  Ei määräaikaa
               
            
                  endo-1,4-beeta-glukanaasi:
                  6 000 U
               
            
                  alfa-amylaasi:
                  20 U
               
            
                  endo-1,4-beeta-ksylanaasi,
                  10 500 U
               
            
         (1)  1 U on entsyymimäärä, joka vapauttaa 0,0056 mikromoolia pelkistäviä sokereita (glukoosiekvivalentteina) ohran beeta-glukaanista minuutissa (pH 7,5 ja 30 °C).
      
         (2)  1 U on entsyymimäärä, joka vapauttaa 0,0056 mikromoolia pelkistäviä sokereita (glukoosiekvivalentteina) karboksimetyyliselluloosasta minuutissa (pH 4,8 ja 50 °C).
      
         (3)  1 U on entsyymimäärä, joka hydrolysoi 1 mikromoolin glukosidisidosta veteen liukenemattomasta ristisidotusta tärkkelyspolymeeristä minuutissa (pH 7,5 ja 37 °C).
      
         (4)  1 U on entsyymimäärää, joka vapauttaa 0,0067 mikromoolia pelkistäviä sokereita (ksyloosiekvivalentteina) koivun ksylaanista minuutissa (pH 5,3 ja 50 °C).